
Αριθ. 392532 (1) 

Τροποποίηση της 327289/4.1.2000 Κοινής Απόφασης 
Υπουργών Εθνικής Οικονομίας και Γ εωργίας 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη τις διατάξεις: 

1. -Του άρθρου 22 παρ. 3 του Ν. 992/1979 «περί οργα- 
νώσεως των διοικητικών Υπηρεσιών για την εφαρμογή 
της Συνθήκης προσχωρήσεως της Ελλάδος στις Ευρω¬ 


παϊκές Κοινότητες και ρύθμισης συναφών θεμάτων και 
οργανωτικών θεμάτων. (ΦΕΚ280/Α/1979). 

-Του άρθρου 1 παρ. 1,2,3 και4του Ν. 1338/83 «Εφαρ¬ 
μογή του Κοινοτικού Δικαίου (ΦΕΚ-34Α) όπως τροποποι¬ 
ήθηκε από το άρθρο 6 του Ν. 1440/84 «Συμμετοχή της Ελ¬ 
λάδος στο Κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων στο 
Κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ (ΦΕΚ 
70Α) και το άρθρο 65 του Ν. 1892/90 «για τον εκσυγχρονι¬ 
σμό και την ανάπτυξη και άλλες διατάξεις (ΦΕΚ 101 Α). 

- Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα (ΦΕΚ 137Α) όπως προστέθηκε με το 
άρθρο 27 του Ν. 2081/92 (ΦΕΚ 154Α) και τροποποιήθηκε 
με το άρθρο 1 παρ. 2α του Ν.2469/97 (ΦΕΚ38Α) και του 
γεγονότος ότι από τις διατάξεις της παρούσας δεν προ¬ 
κύπτει δαπάνη σε βάρος του Κρατικού Προϋπολογισμού. 

2. Των άρθρων 2 παρ. 3,11 παρ. 2 και 26 παρ. 2του Καν. 
(ΕΟΚ) με αριθ. 2392/89 του Συμβουλίου σχετικά με τη θέ¬ 
σπιση γενικών κανόνων για την περιγραφή και παρουσία¬ 
ση των οίνων και των γλευκών σταφυλής ΕΕ αριθ. 1232 
της 24-7-89 σελ. 13). 

3. Το άρθρο 15 του Καν. (ΕΟΚ) 3201/90 της Επιτροπής 
«περί λεπτομερειών εφαρμογής για τον χαρακτηρισμό 
και την παρουσίαση οίνων και γλευκών σταφυλής (ΕΕ 
αριθ. Ι_309της 8-11-1990 σελ. 1), αποφασίζουμε: 

1. Μετην παρούσα απόφαση τροποποιείται η παρ. ατού 
άρθρου 3 της με αριθ. 327289/4-1-2000 (ΦΕΚ 95/Β) Κοι¬ 
νής Απόφασης των Υπουργών Εθνικής Οικονομίας και Γε¬ 
ωργίας. 

2. Η παρ. α του άρθρου 3 αντικαθίσταται ως εξής: 

«α. Δικαίωμα για υποβολή αίτησης αναγνώρισης δικαι¬ 
ώματος διοργάνωσης - διεξαγωγής διαγωνισμών έχουν 
δημόσιοι, επαγγελματικοί ή ιδιωτικοί οργανισμοί των 
οποίων οι κανόνες για την έκβαση του διαγωνισμού εξα¬ 
σφαλίζουν αμεροληψία και οι οποίοι έχουν αναγνωρισθεί 
από την αρμόδια αρχή που αναφέρεται στο άρθρο 2 παρ. 
α της παρούσας απόφασης. 

Οι κανόνες για τη διενέργεια και έκβαση των διαγωνι¬ 
σμών πρέπει να πληρούν τις προϋποθέσεις που προβλέ- 
πονται από την παρ. 4 του άρθρου 15 του Κανονισμού 
3201/90». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Οκτωβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ. ΑΝΩΜΕΡΙΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.5148 (2) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «Παιδικοί Σταθμοί Δήμου Αιγείρου» Ν. 
Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 12 και 318 του Ν. 1188/81 
«Περί του κώδικα κατάστασης προσωπικού ΟΤΑ» όπως 
αντικαταστάθηκαν με τις όμοιες των Ν. 1832/89 και 
2307/95,του Ν. 2190/94 και των Π.Δ. 37α/87 και 22/90. 

2. Το άρθρο 9 του Ν. 2503/97. 

3. Την αριθ. 670/2-3-2000 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στο Γενικό 
Δ/ντή της Περιφέρειας. 

4. Την αριθμ.3553/30-6-99 απόφασή μας, με την οποία 
συστήθηκε Νομικό Πρόσωπο με την επωνυμία «Παιδικοί 
Σταθμοί Δήμου Αιγείρου» και δημοσιεύθηκε στο ΦΕΚ 
1656/25-8-1999. 

5. Την αριθμ. 29/2000 απόφαση του Δημοτικού Συμβου¬ 
λίου Αιγείρου καθώς και την αριθμ.2/10/31 -8-2000 σύμ¬ 
φωνη γνωμοδότηση του Υπηρεσιακού Συμβουλίου του 
άρθρου 37του Ν. 2190/94, αποφασίζουμε: 

Εγκρίνουμε την αριθμ. 29/2000 απόφαση του Δημοτι¬ 
κού Συμβουλίου Αιγείρου,που αφορά την ψήφιση του Ορ¬ 
γανισμού Εσωτερικής Υπηρεσίας του Νομικού Προσώ¬ 
που «Παιδικοί Σταθμοί Δήμου Αιγείρου», ο οποίος έχει, ως 
εξής: 

Άρθρο Ιο 

Η όλη υπηρεσία του Δ.Ν.Π ΠΑΙΔΙΚΟΙ ΣΤΑΘΜΟΙ ΤΟΥ 
ΔΗΜΟΥ ΑΙΓΕΙΡΟΥ διευθύνεται από μία Διεύθυνση η 
οποία αποτελείται από τα παρακάτω Τμήματα και γρα¬ 
φεία με τις αντίστοιχες αρμοδιότητες: 

Τμήμα Διοικητικών θεμάτων Γραφείο Διοικητικού 

Στην αρμοδιότητα του Γ ραφείου Διοικητικού ανήκουν 
τα αφορώντα στο προσωπικό και στη γραμματειακή υπο¬ 
στήριξη του Δ.Ν.Π. 

Διεξάγει την προσωπική αλληλογραφία του Προέδρου 
του. Δ.Ν.Π. και τηρεί το αρχείο αυτού. 

Τηρεί ιδιαίτερο πρωτόκολλο εισερχομένων και εξερχό- 
μενων εγγράφων τα οποία διεκπεραιώνει στις αρμόδιες 
υπηρεσίες. 

Τηρεί ημερολόγιο των προσωπικών επαφών του Προέ¬ 
δρου εντός και εκτός Δ.Ν.Π. 

Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο. 

Παρακολουθεί όλη τη δραστηριότητα του Δ.Ν.Π. 

Αναλαμβάνει τη συγγραφή των κειμένων και των επι¬ 
στολών του Προέδρου. 

Εποπτεύει τη διεκπεραίωση της αλληλογραφίας των 
υπηρεσιώντου Δ.Ν.Π. 

Φροντίζει για τη δημοσίευση των διακηρύξεων και των 
ανακοινώσεων των υπηρεσιών του Δ.Ν.Π. 

Παραλαμβάνει τον ημερήσιο και περιοδικό τύπο καθώς 
και όλα τα έντυπα που αποστέλλονται σε αυτό. Επιμελεί¬ 
ται της καθημερινής αποδελτίωσης του τύπου. 

Είναι υπεύθυνος για την εφαρμογή όλων των νόμων και 
διαταγμάτων που αφορούν στο πάσης φύσεως προσωπι¬ 
κό του Δ.Ν.Π. και ασκείτις αρμοδιότητες που απορρέουν 
από τον κώδικα κατάστασης Δημοτικών και Κοινοτικών 
υπαλλήλων (Ν.1188/1981). 

Τηρεί μητρώο, ευρετήριο και τους ατομικούς φακέλους 
του μόνιμου και με σχέση εργασίας ιδιωτικού Δικαίου 
προσωπικού. Εφαρμόζει το Πειθαρχικό Δίκαιο. 


Καταρτίζει ονομαστικές καταστάσεις των μονίμων 
υπαλλήλων του Δ.Ν.Π κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

Εκδίδει πιστοποιητικά και τις βεβαιώσεις του προσωπι¬ 
κού για την υπηρεσιακή του κατάσταση. 

Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Δ.Ν.Π που αποχωρούν 
από την υπηρεσία, καθώς και την αναγνώριση και εξαγο¬ 
ρά της προϋπηρεσίας τους, όπως και κάθε υπόθεση που 
έχει σχέση με τη συνταξιοδότηση του προσωπικού με 
σχέση εργασίας ιδιωτικού Δικαίου και της καταβολής της 
προβλεπόμενης από το νόμο αποζημίωσης. 

Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

Εκδίδει ή κοινοποιεί εγκυκλίους που αφορούν στην υπη¬ 
ρεσιακή κατάσταση του προσωπικού και ενημερώνει για 
τα προγράμματα επιμόρφωσής του. Φροντίζει για την ορ¬ 
θολογική κατανομή του προσωπικού ώστε να λειτουρ¬ 
γούν εύρυθμα οι υπηρεσίες. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

Εισηγείται στον Πρόεδρο για τα προσωπικά αιτήματα 
των εργαζομένων. 

Τηρεί βοηθητικούς φακέλους και βιβλία που κατά την 
κρίση του Προϊσταμένου είναι αναγκαία για την εύρυθμη 
λειτουργία του Τμήματος. 

Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης τον Υπηρεσιών του 

Δ.Ν.Π. 

Παρέχει πληροφορίες, πίνακες και ό,τι άλλο στατικό 
στοιχείο ήθελε ζητηθεί από τις υπηρεσίες του Δ.Ν.Π. για 
κάθε νόμιμη χρήση. 

Παρέχει υπηρεσίες που αφορούν τη μεταφορά μαθη¬ 
τών με σχολικά λεωφορεία. 

Κατευθύνει τους πολίτες στη διεκπεραίωση των υποθέ- 
σεών τους, τους συμβουλεύει για την καλύτερη αντιμε¬ 
τώπιση τον προβλημάτων που έχουν σχέση με το Δ.Ν.Π. 

Κατευθύνει και οργανώνει την επικοινωνία των πολιτών 
με τις υπηρεσίες του Δ.Ν.Π. 

Δέχεται υποδείξεις και προτάσεις για αλλαγές που συμ¬ 
βάλλουν στη βελτίωση της λειτουργίας του Δ.Ν.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

Γ ραφείο Τεχνικής Υποστήριξης 

Ασχολείται με αποκατάσταση βλαβών και γενικά με τη 
συντήρηση όλων των εγκαταστάσεων των κτιρίων των 
ΠαιδικώνΣταθμώντου Δήμου Αιγείρου. 

Τηρεί φακέλους γενόμενων επισκευών και συντηρήσε¬ 
ων. 

Τμήμα Οικονομικών θεμάτων 

Καταρτίζει σε συνεργασία με τις αρμόδιες υπηρεσίες 
του Δ.Ν.Π. τον Προϋπολογισμό Εσόδων - Εξόδων και τον 
υπόβαλει έγκαιρα αρμοδίως. 

Παρακολουθεί την πορεία εκτέλεσης του Προϋπολογι¬ 
σμού Εσόδων - Εξόδων, εισηγείται την αναμόρφωσή του, 
την εγγραφή νέων εσόδων και τη χορήγηση συμπληρω¬ 
ματικών πιστώσεων. 

Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και προωθεί αρμοδίως για 
τη σύνταξη των μισθοδοτικών καταστάσεων. 

Παρακολουθείτη μισθοδοτική κατάσταση όλωντων ερ¬ 
γαζομένων στο Δ.Ν.Π και εκδίδει τις σχετικές βεβαιώσεις 
και πιστοποιητικά, όποτε ζητούνται. 

Συγκεντρώνει και εντάσσει στο Μηχανογραφικό σύστη¬ 
μα όλα τα στοιχεία του Προϋπολογισμού. 

Παρακολουθεί την πορεία των εξόδων, ενημερώνει 
εγκαίρως τις αρμόδιες υπηρεσίες και συντάσσει τις εκθέ¬ 
σεις δαπανών, όταν οι εγκεκριμένες απορροφώνται. 

Τηρεί αρχείο ετησίων απολογισμών Εσόδων - Εξόδων 
του Δ.Ν.Π. σύμφωνα μετά απολογιστικά στοιχεία που συ¬ 
ντάσσει το Ταμείο. 

Προγραμματίζειτηνπορεία Εσόδων - Εξόδωντου Προϋ¬ 
πολογισμού και εισηγείται τη σωστή κατανομή των πιστώ¬ 
σεων και την απορρόφηση των δαπανών για την εκτέλεση 
έργων, προμηθειών και τη διαχείριση της περιουσίας γενι¬ 
κά. 

Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν το Δ.Ν.Π. και 
είναι χρήσιμα για τις προβλέψεις του προϋπολογισμό. 

Παρακολουθείτα εγκεκριμένα δάνεια του Δ.Ν.Π. καιτη- 
ρεί πίνακες ετησίων τοκοχρεολυτικών δόσεων για κάθε 
περίπτωση ενημερώνοντας πάντοτε το Ταμείο του Δήμου 
Αιγείρου. 

Εισηγείται την αναμόρφωση του Προϋπολογισμού με 
την εγγραφή νέων εσόδων για τη χορήγηση συμπληρω¬ 
ματικών εκτάκτων Δ.Ν.Π. πιστώσεων. 

Επιμελείται της ασφάλισης των κινητών και ακινήτων 
του Δ.Ν.Π. Φροντίζει για την υπογραφή των Χρηματικών 
Ενταλμάτων από τον Πρόεδρο, την καταχώρησή τους στο 
μηχανογραφικό σύστημα και την αρχειοθέτηση των ΧΕΠ 
με τα δικαιολογητικά τους. 

Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης ΧΕΠ. 

Ασχολείται με την προμήθεια πάσης φύσεως υλικού 
εκτός του υλικού των έργων που είναι απαραίτητο για τις 
υπηρεσίες του Δ.Ν.Π. και επιδιώκει την επίτευξη των συμ- 
φερότερων τιμών με την παρακολούθηση των τιμών της 
αγοράς, χωρίς να παραγνωρίζει την ποιότητα του προς 
προμήθεια υλικού. 

Μεριμνά για την έκδοση των σχετικών εντολών προμη¬ 
θειών, τη σύνταξη πρωτοκόλλων παραλαβής του πάσης 
φύσεως υλικού και .την υπογραφή τους από τις αντίστοι¬ 
χες επιτροπές παραλαβής, τη φύλαξη του υλικού στην 
αποθήκη του Δ.Ν.Π. και την καταχώρησή του στα οικεία 
βιβλία αποθήκης. Διαχειρίζεται και παρακολουθεί τη δια¬ 
κίνηση των διαφόρων ειδών και τηρεί ανάλογο βιβλίο. 

Εισηγείται την εκποίηση ή καταστροφή του άχρηστου ή 
παλαιού υλικού καιτη διαγραφή του από τα αντίστοιχα βι¬ 
βλία. 

Διενεργεί κάθε πράξη σχετική με τη διαχείριση του υλι¬ 
κού, τη διαφύλαξή του στις αποθήκες καιτη διάθεσή του 
βάσει διατακτικών της αρμόδιας υπηρεσίας. 

Μεριμνά για την έγκαιρη ανανέωση των υλικών που 
πρόκειται να εξαντληθούν. 

Διαβιβάζει στις αρμόδιες υπηρεσίες για έλεγχο και 
αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

Διεξάγει δημοπρασίες και πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακο¬ 
λουθεί την τήρηση των όρων τον συμβάσεων για την πα¬ 
ράδοση υλικών μέσα στις οριζόμενες προθεσμίες και την 
επιβολή ποινικής ρήτρας σε περίπτωση εκπρόθεσμων πα¬ 
ραδόσεων όπως καθορίζεται στις συμβάσεις ή τις διακη¬ 
ρύξεις. 

Παραλαμβάνει τις εγγυητικές επιστολές από τους προ¬ 
μηθευτές και μεριμνά για την επανάληψη δημοπρασίας 
όταν η πρώτη αποβεί άκαρπος. 


Ελέγχει τους χρηματικούς τίτλους που διαβιβάζονται 
στο ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

Τηρεί όλα τα από το νόμο προβλεπόμενα λογιστικά βι¬ 
βλία εσόδων κλπ. 

Άρθρο 2ο 

Στη Διεύθυνση του Δ.Ν.Π υπάγονται οι Παιδικοί Σταθμοί 
του Δήμου Αιγείρου οι οποίοι κατά την έναρξη ισχύος του 
παρόντος κανονισμού είναι: 

1. Δημοτικός Παιδικός Σταθμός Αιγείρου 

2. Δημοτικός Παιδικός Σταθμός Νέας Καλλίστης. 

Άρθρο 3ο 

Οι νεοϊδρυόμενοι Παιδικοί και Βρεφονηπιακοί Σταθμοί 
του Δήμου Αιγείρου εντάσσονται αυτοδικαίως στο υπάρ- 
χον Δημοτικό Νομικό Πρόσωπο. 

ΜΕΡΟΣ ΔΕΥΤΕΡΟ 
Όργανα Διοίκησης - Αρμοδιότητες 

Άρθρο 4ο 

Προϊστάμενος Διεύθυνσης 

Την ευθύνη της όλης λειτουργίας του Δ.Ν.Π. φέρει ο 
Προϊστάμενος Διεύθυνσης, ο οποίος: 

Προ'ίσταται σε όλα τα Τμήματα. 

Παρακολουθεί και ελέγχει την παρουσία, την πειθαρ¬ 
χία, την υπηρεσιακή απόδοση και επίδοση όλων των 
υπαλλήλων της Δ/νσής του, την τήρηση των νόμων, δια¬ 
ταγμάτων, αποφάσεων κλπ., που αφορούν το Νομικό 
Προσωπικό και τους καθοδηγεί κατά την εκτέλεση των 
υπηρεσιακών τους καθηκόντων. 

Κατανέμει την εργασία στους υπαλλήλους της Δ/νσης 
ανάλογα με τις συνολικές ανάγκες των Τμημάτων και με 
τη συνεργασία των προϊσταμένων. 

Μπορεί να απασχολεί οποιονδήποτε από το προσωπικό 
της υπηρεσίαςτου για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά τη Δ/νση, χαρακτηρίζει και κα¬ 
τανέμει αυτή σύμφωνα με τις αρμοδιότητες των Τμημά¬ 
των ή γραφείων που υπάγονται στη Δ/νση και δίνειτις ανα¬ 
γκαίες οδηγίες στους Προϊσταμένους για τις ενέργειες 
που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

Θεωρεί με τη μονογραφή του και υποβάλλει όλα τα 
έγραφα που συντάσσονται από τα Τμήματα και Γραφεία 
της Δ/νσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

Θεωρεί τη βεβαίωση της εργασίας του προσωπικού που 
υπηρετεί στη Δ/νση. 

Εισηγείται τα θέματα της αρμοδιότητάς του στον Πρό¬ 
εδρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Δημοτικού Νομικού Προσώπου Παιδικού Σταθμού του 
Δήμου Αιγείρου και αναπτύσσει τις απόψεις του πάνω σε 
διάφορα υπηρεσιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσία- 

κές εκθέσεις των υπολοίπων υπαλλήλων οι οποίες συ- 
ντάσσονται από τους προϊσταμένους των υπηρεσιακών 
μονάδων. 

Δέχεται τους πολίτες και παρέχει σε αυτούς όσες πλη¬ 
ροφορίες επιτρέπεται από τις κείμενες διατάξεις. 

Άρθρο 5 

Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην υπηρεσία που προΐστανται. 

Φροντίζουν για την εφαρμογή των νόμων, διαταγμάτων, 
εγκυκλίων και αποφάσεων που τους κοινοποιούνται, ενη¬ 
μερώνοντας τους υπαλλήλους του δίνοντας παράλληλα 
τις επεξηγηματικές οδηγίες για την εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. Εκτελούν τις εντολές του 
Δ/ντή, εισηγούνται σ’ αυτόν τις υποθέσεις της αρμοδιό- 
τητάς τους, υποβάλλουν δε σε αυτόν υπηρεσιακές εκθέ¬ 
σεις και σημειώματα για την πορεία των εργασιών του 
Τμήματος καθώς και των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια τις υποβάλλουν 
στο Δ/ντή για περαιτέρω κρίση. Προσυπογράφουν την 
αλληλογραφία της υπηρεσίας τους, συντάσσοντας προ¬ 
σωπικά τα σημαντικότερα έγγραφα και καθίστανται υπεύ¬ 
θυνοι για τη νομιμότητα της ενέργειας και την ακρίβεια 
των αναφερομένων σ’ αυτά πραγματικών περιστατικών. 

Δέχονται τους πολίτες και παρέχουν σε αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. Βεβαιώνουν την εργασία 
του προσωπικού που υπηρετεί στην Υπηρεσία τους. 

Άρθρο 6ο 
Άοιπό Προσωπικό 

Στα πλαίσια των αρμοδιοτήτων της Δ/νσης ή άλλων 
Υπηρεσιακών μονάδων που είναι τοποθετημένοι οι υπάλ¬ 
ληλοι από την εργασιακή τους σχέση, εκτελούν την εργα¬ 
σία που τους έχει ανατεθεί με προσοχή, επιμέλεια και ευ¬ 
συνειδησία, κάτω από τις οδηγίες και κατευθύνσεις των 
προϊσταμένων τους, σύμφωνα με την κείμενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κλπ., 
είναι υπεύθυνοι για κάθε αδικαιολόγητη απώλεια, φθορά 
ή καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχεί¬ 
ων που προκύπτουν από τα τηρούμενα στην Υπηρεσία βι¬ 
βλία, φακέλους και άλλα παραστατικά. 

Αναφέρουν στον προϊστάμενό τους γραπτά ή προφορι¬ 
κά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χτεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του προέδρου 
του Δημοτικού Νομικού Προσώπου ΠΑΙΔΙΚΟΙ ΣΤΑΘΜΟΙ 
του Δήμου Αιγείρου. 

Άρθρο 7ο 

Θέσεις - Κλάδοι και Ειδικότητες 

Εισαγωγικός Βαθμός των υπαλλήλων των κλάδων Πα- 
νεπιστημιακής-Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ, και καταληκτικός βαθμός 


αυτών ο βαθμός του Γενικού Διευθυντού. 

Εισαγωγικός βαθμός των υπαλλήλων του κλάδου Υπο¬ 
χρεωτικής εκπαίδευσης ορίζεται ο βαθμός Ε, και καταλη¬ 
κτικός βαθμός αυτών ο βαθμόςΒ. 

Αριθμός θέσεων κατά κλάδους 

1. ΚΑΤΗΓΟΡΙΑ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
ΠΕ 1 Διοικητικών (2) 

ΠΕ Νηπιαγωγών (1) 

2. ΚΑΤΗΓΟΡΙΑ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΤΕ2 Κοινωνικών Λειτουργών (1) 

ΤΕ 16 Νηπιαγωγών (3) 

ΤΕ 9 Βρεφονηπιοκόμων (12) 

ΤΕ 17 Διοικητικών - Λογιστών (1) 

ΤΕ 19 Πληροφορικής (1) 

3. ΚΑΤΗΓΟΡΙΑ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΔΕ 1 Διοικητικών (1) 

ΔΕ 8 Βοηθών βρεφοκόμων - παιδοκόμων (12) 

ΔΕ 29 Οδηγών Αυτοκινήτων (1) 

ΔΕ 32 Μαγείρων (2) 

ΔΕ 38 Χειριστών Η/Υ (1) 

4. ΚΑΤΗΓΟΡΙΑΣ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΥΕ1 Γενικών Καθηκόντων (1) 

ΥΕ14 Βοηθών Μαγείρων (2) 

ΥΕ 16 Καθαριστριών (4) 

Άρθρο 8ο 

Η σύνθεση της Διευθύνσεως και των Τμημάτων: 
Διεύθυνση 

Προϊστάμενος της Δ/νσης ορίζεται υπάλληλος της κα¬ 
τηγορίας ΠΕ 1 Διοικητικού 
Τμήμα Διοικητικών θεμάτων 

Προϊστάμενος του τμήματος Διοικητικών θεμάτων ορί¬ 
ζεται υπάλληλος κατηγορίας: ΠΕΙ Διοικητικού, ελλείψει 
αυτού ΤΕ19 Πληροφορικής ή ΤΕ2 Κοινωνικών Λειτουρ¬ 
γών, ελλείψει αυτών ΔΕΙ Διοικητικού 
Γραφείο Διοικητικού 
ΠΕΙ Διοικητικού (1) 

ΤΕ 2 Κοινωνικών Λειτουργών (1) 

ΤΕ19 Πληροφορικής (1) 

ΔΕ 1 Διοικητικού (1) 

Γ ραφείο Τεχνικής Υποστήριξης 
ΥΕ1 Γενικών Καθηκόντων (1) 

ΔΕ29 Οδηγών Αυτοκινήτων (1) 

Τμήμα Οικονομικών θεμάτων 

Προϊστάμενος του Τήματος Οικονομικών θεμάτων ορί¬ 
ζεται υπάλληλος Κατηγορίας ΤΕ 17 Διοικητικών -Λογι¬ 
στών ελλείψει τούτου ΔΕ38 Χειριστών Η/Υ. 

ΤΕ 17 Διοικητικών - Λογιστών (1) 

ΔΕ 38 Χειριστών Η/Υ (1) 

Δημοτικός Παιδικός Σταθμός Αιγείρου 
Ο Παιδικός Σταθμός Αιγείρου θα λειτουργεί σε επίπεδο 
τμήματος. 

Προϊστάμενος: υπάλληλος κατηγορίας ΠΕ ή ΤΕ 16 ή ΤΕ9 
ΠΕ.. Νηπιαγωγών (1) 

ΤΕ 16 Νηπιαγωγών (1). 

ΤΕ9 Βρεφονηπιοκόμων (6) 

ΔΕ8 Βοηθών Βρεφοκόμων-Παιδοκόμων (6) 

ΔΕ32 Μαγείρων (1) 

ΥΕ 14 Βοηθών Μαγείρων (1) 

ΥΕ16 Καθαριστριών (2) 

Δημοτικός Παιδικός Σταθμός Νέας Καλλίστης. 

Ο Δημοτικός Παιδικός Σταθμός Ν. Καλλίστης θα λει¬ 
τουργεί σε επίπεδο τμήματος 
Προϊστάμενος υπάλληλος κατηγορίας ΤΕ 16 ή ΤΕ9. 

ΤΕ 16 Νηπιαγωγών (2) 

ΤΕ9 Βρεφονηπιοκόμων (6) 

ΔΕ8 Βοηθών Βρεφοκόμων -Παιδοκόμων (6) 

ΔΕ32 Μαγείρων (1) 

ΥΕ 14 Βοηθών Μαγείρων (1) 

ΥΕ 16 Καθαριστριών (2). 

Άρθρο 9ο 

Το προσωπικό, κάθε κατηγορίας,που κατείχε ή κατέχει 
οργανικές θέσεις μόνιμου προσωπικού των κρατικών παι¬ 
δικών σταθμών και υπηρετούσε ή υπηρετεί κατά το χρόνο 
μεταφοράς τους στον ΟΤΑ μετατάσσεται αυτοδικαίως 
στο νέο νομικό, πρόσωπο και καταλαμβάνει αντίστοιχες 
θέσεις στον παρόντα οργανισμό. 

Για την αντιμετώπιση εποχιακών, περιοδικών πρόσκαι¬ 
ρων και επειγουσών αναγκών συνιστώνται 6 προσωρινές 
θέσεις ώστε να είναι δυνατό να προσληφθεί προσωπικό 
διαφόρων κατηγοριών και ειδικοτήτων με σύμβαση εργα¬ 
σίας ιδιωτικού δικαίου ορισμένου χρόνου,.για να καλυ¬ 
φθούν οι παραπάνω ανάγκες. 

Άρθρο 10 

Κατανομή Προσωπικού 

Η κατανομή του Προσωπικού στη Δ/νση, Τμήματα και 
Γ ραφεία γίνεται πάντοτε με απόφαση του Προέδρου ανά¬ 
λογα με τις ανάγκες όλων των υπηρεσιών και σε εφαρμο¬ 
γή πάντα του παρόντος Οργανισμού. 

Προϊστάμενοι Δ/νσεων, Τ μημάτων και Γ ραφείων, ορίζο¬ 
νται πάντοτε με απόφαση Προέδρου οι κρινόμενοι υπάλ¬ 
ληλοι από το αρμόδιο Υπηρεσιακό Συμβούλιο, αναπλη- 
ρούμενοι σε περίπτωση απουσίας ή κωλύματος με την 
παρ. 19του άρθρου 38του Ν.2190/1994. 

Άρθρο 11ο 

Εσωτερικοί κανονισμοί λειτουργίας Υπηρεσιών. 

Ο τρόπος λειτουργίας κάθε υπηρεσιακής μονάδας, στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός από αυτές που ορίζονται με Νόμο, καθορίζο¬ 
νται με Εσωτερικούς κανονισμούς λειτουργίας, που συ- 
ντάσσονται από τις επί μέρους Υπηρεσίες και εγκρίνονται 
από το Διοικητικό Συμβούλιο του Δημοτικού Νομικού 
Προσώπου ΠΑΙΔΙΚΟΙ ΣΤΑΘΜΟΙ ΤΟΥ ΔΗΜΟΥ ΑΙΓΕΙΡΟΥ. 

Άρθρο 12ο 

Έναρξη ισχύος Οργανισμού 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. Από 
την απόφαση αυτή του Διοικητικού Συμβουλίου του Δη¬ 
μοτικού Νομικού Προσώπου ΠΑΙΔΙΚΟΙ ΣΤΑΘΜΟΙ του Δή¬ 
μου Αιγείρου με αριθμό 2/2000 δημιουργείται δαπάνη σε 
βάρος του προϋπολογισμού του Δημοτικού Νομικού 
Προσώπου ΠΑΙΔΙΚΟΙ ΣΤΑΘΜΟΙ του Δήμου Αιγείρου, δα¬ 
πάνη που το ύψος της δεν μπορεί νο υπολογισθεί. 

Άρθρο 13ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 17.400.000 δρχ. στους 
αντίστοιχους κωδικούς αιρθμούς για την κάλυψη της μι¬ 
σθοδοσίας της υπηρεσίας προσωπικού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 4 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 


Αριθ. 7852 (3) 

Απαγόρευση κυνηγίου στην περιοχή Δημοτικού Διαμερί¬ 
σματος Λάιστας Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη : 

1. Τις διαταξειςτου άρθρου 258 παρ. 5 Ν. 86/69 «περί 
δασικού Κώδικα» που προστέθηκαν με τις διατάξεις του 
άρθρου 8 Ν. 177/75. 

2. Την υπ’ αρίθμ. 414985/85 κοινή υπουργική απόφαση 
ΥΠΕΘΟ και ΥΠ. ΓΕ (ΦΕΚ 757/Β/85 « Μέτρα διαχείρισης 
άγριας πτηνοπανίδας» 

3. Τις διατάξεις του Ν. 2503/97 «Διοίκηση Οργάνωση 
στελεχών Περιφέρειας» 

4. Την υπ’αρίθμ. 25487/30-9-1997 απόφαση Γ.Γ.Π. Ηπεί¬ 
ρου «Περί εξουσιοδότησης προϊσταμένων Δ/νσεων Δα¬ 
σών Περιφέρειας, Δ/νσεων Δασών Νομών και Δασαρχεί¬ 
ων Περιφέρειας». 

5. Την υπ’ αρίθμ. 99778/3949/7-9-2000 Δ/γή του Υπ. Γε- 
ωργίας. 

6. Το γεγονός ότι η περιοχή του Δημοτικού Διαμερίσμα¬ 
τος Λάιστας. υπέστη μεγάλη οικολογική καταστροφή από 
την πυρκαγιά της 12-7-2000 η οποία αποτέφρωσε 15,000 
στρέμματα, αποφασίζουμε: 

Απαγορεύουμε για 3 χρόνια την Θήρα κάθε θηράματος 
στην περιοχή του Δημοτικού Διαμερίσματος Λάιστας. σε 
έκταση 15.000 στρ. η οποία ορίζεται ως εξής: 

Τ ο όριο αρχίζει από την συμβολή της ράχης «Κανελίστι» 
με τον ποταμό Αώο. το οποίο κατευθύνεται νότια και ανο¬ 
δικά μέχρι τη ράχη «Κλέφτης». Από το σημείο αυτό ακο¬ 
λουθεί τη ράχη μέχρι τα σιάδια «Σαλατούρας». Από τα 
σιάδα «Σαλατούρας» ακολουθεί το δασικό δρόμο προς 
Βοβούσα μέχρι να συναντήσει τη διασταύρωση προς «Πε¬ 
ριστέρι». Από το σημείο αυτό ακολουθεί τον τυφλό δασικό 
δρόμο για να καταλήξει στο ρέμα «Σαλατούρα» το οποίο 
ακολουθεί με κατεύθυνση βόρεια μέχρι να συναντήσει τον 
ποταμό Αώο. Από το σημείο αυτό ακολουθεί τον ρου του 
ποταμού Αώου μέχρι να συναντήσει το χαμηλότερο ση¬ 
μείο της ράχης «Κανελίστι» από όπου και άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου και 
από τις διατάξεις της παρούσας δεν προκαλείται δαπάνη 
σε βάρος του κρατικού προϋπολογισμού. 

Οι παραβάτες τιμωρούνται με τις ποινές που προβλέ- 
πονται από το άρθρο 287 παρ. 9 του Ν.Δ. 86/69. 

Η απόφαση αυτή να δημοσιευτεί στην Εφημερίδα της 
Κυβερνήσεως (άρθρο 3 του Ν. 177/75 Φ.Ε.Κ. 205/Α/75) 
ισχύει από την ημερομηνία δημοσίευσής της και θα λήγει, 
στις 31-7-2003. 

Ιωάννινα, 28 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Δασάρχης Ιωαννίνων 
ΔΗΜΗΤΡΙΟΣ ΒΕΡΓΟΣ 
-♦- 

Αριθ. 14794 (4) 

Επέκταση της περιοχής αρμοδιότητας της ενιαίας Δημο¬ 
τικής Επιχείρησης Ύδρευσης - Αποχέτευσης Αμπελώ¬ 
να (Δ.Ε.Υ.Α.Α.) στην περιφέρεια του Δήμου Αμπελώνα 
του Νομού Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 1 παρ.2 και 3 του Ν. 
1069/1980 (ΦΕΚ Α' 191/1980) 

2. Τις διατάξεις του άρθρου 6παρ. 1 του Ν. 2307/1995 
(ΦΕΚΑΊ13/1995) 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚΑ'237/1998) 

4. Τις διατάξεις του άρθρο 278 του Π.Δ. 410/95 (ΦΕΚΑ' 
231/1995) 

5. Τις διατάξεις του Π. Δ/τος 9/97 (ΦΕΚ 6/τ. Α'/29-1-1997) 
Περί συστάσεως στο Δήμο Αμπελώνα του Νομού Λάρι¬ 
σας ενιαίας Επιχείρησης Ύδρευσης και Αποχέτευσης . 

6. Την αριθμ. 92/2000 απόφαση του Δήμου Αμπελώνα 
και την αριθμ. 12/2000 απόφαση του Δ.Σ. της Δημοτικής 
Επιχείρησης Ύδρευσης - Αποχέτευσης Αμπελώνα Βρυο¬ 
τόπου. 

7. Την αριθμ. 25027/1984 απόφαση του Υπουργού Εσω¬ 
τερικών (ΦΕΚ Β' 244/1984) 

8. Την οικονομοτεχνική μελέτη της εταιρείας «ΦΟΡΕΣΤ 
Α.Ε.» για την ένταξη των Δημοτικών Διαμερισμάτων Δελε- 
ρίων και Ροδιάς του Δήμου Αμπελώνα στην Δημοτική Επι¬ 
χείρηση Ύδρευσης - Αποχέτευσης Αμπελώνα - Βρυοτό¬ 
που. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Δήμου και του προϋπολογισμού της Δημοτι¬ 
κής Επιχείρησης Ύδρευσης - Αποχέτευσης Αμπελώνα - 
Βρυοτόπου, αποφασίζουμε: 

Εγκρίνεται η αριθμ. 12/2000 απόφαση του Δ.Σ. της Δη¬ 
μοτικής Επιχείρησης Ύδρευσης - Αποχέτευσης Αμπελώ¬ 
να - Βρυοτόπου, με την οποία επεκτείνεται η περιοχή αρ¬ 
μοδιότητας της επιχείρησης στην περιφέρεια του Δήμου 
Αμπελώνα (ήτοι και στα Δημοτικά Διαμερίσματα Δελε- 
ρίων και Ροδιάς) του Ν. Λάρισας, ύστερα από σύμφωνη 
γνώμη του Δ. Σ. του Δήμου Αμπελώνα, όπως διατυπώθη¬ 
κε στην αριθμ. 92/2000 απόφασή του και εισηγείται την 
τροποποίηση του Π.Δ. 9/97(ΦΕΚ 6/τ. Α/29-1 -1997) με το 
οποίο συστήθηκε Δημοτική Επιχείρηση Ύδρευσης - Απο¬ 
χέτευσης με την επωνυμία «Δημοτική Επιχείρηση Ύδρευ¬ 
σης - Αποχέτευσης Αμπελώνα - Βρυοτόπου» στο Δήμο 
Αμπελώνα του Ν. Λάρισας ως ακολούθως: 

1. Συνίσταται στο Δήμο Αμπελώνα Νομού Λάρισας ενι¬ 
αία Επιχείρηση Ύδρευσης και Αποχέτευσης με το όνομα 
«Δημοτική Επιχείρηση Ύδρευσης και Αποχέτευσης Αμπε¬ 
λώνα (άρθρο 1 παρ. 1 του Ν. 1069/80)». 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς την διοίκηση, οργάνωση, 
εκτέλεση, λειτουργία και συντήρηση των έργων της αρμο¬ 
διότητας της καθώς και τις πηγές χρηματοδότησής της 
από τις διατάξεις του Ν. 1069/80. Για τα λοιπά θέματα 
εφαρμόζονται οι διατάξεις του Π. Δ/τος 410/95 και οι κανό¬ 
νες της ιδιωτικής οικονομίας (άρθρο 1 παρ. 3 Ν. 1069/80). 

3. Έδρα της επιχείρησης είναι η πόλη του Αμπελώνα 
(άρθρο 1 παρ. 3 του Ν. 1069/80) 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Αμπελώνα (άρθρο 1 παρ. 3 
Ν. 1069/80). 

5. Η σύσταση της επιχείρησης δικαιολογείται γιατί: 

α). Με τη σύσταση αυτής σύμφωνα με τις διατάξεις του 
Ν. 1069/80 που έχει διοικητική και οικονομική αυτοτέλεια 
και ευελιξία, αντιμετωπίζεται ριζικά, μεθοδικά και μακρο¬ 
χρόνια όλο το κύκλωμα ύδρευσης και αποχέτευσης της 
πόλης του Αμπελώνα και των Δ. Δ. Ροδιάς, Δελερίων και 
Βρυοτόπου του Δήμου Αμπελώνα και 

β). Εξασφαλίζεται η χρηματοδότηση των έργων αυτών 
από το πρόγραμμα δημοσίων επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν. 1069/80. 

6. Τρόπος εκμετάλλευσης των έργων και υπηρεσιών: 


Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Νόμου 
αυτού. 

7. Περιουσία της επιχείρησης: Στην περιουσία της επι¬ 
χείρησης ανήκουν τα έργα ύδρευσης και αποχέτευσης 
της περιοχής αρμοδιότητας της επιχείρησης τα οποία 
εκτελέσθηκαν ή θα εκτελεσθούν με βάση τις μελέτες που 
εγκρίθηκαν ή θα εγκριθούν, όλοι οι υπόνομοι που υπάρ¬ 
χουν και οι εγκαταστάσεις ύδρευσης και αποχέτευσης 
ακαθάρτων και όμβριων υδάτων όλοι οι υπόνομοι ή ανοι¬ 
κτοί αγωγοί που εκβάλουν άμεσα ή έμμεσα στο δίκτυο κα¬ 
θώς επίσης και οι μονάδες επεξεργασίας πόσιμου ύδατος 
και υγρών αποβλήτων. 

8. Έσοδα της επιχείρησης είναι αυτά τα οποία θεσπίζο¬ 
νται από τις διατάξεις του Ν. 1069/80, άρθρο 10 έως και 
16, 27 & 28, δηλαδή: 

α). Το ειδικό τέλος για τη μελέτη κατασκευή και επέκτα¬ 
ση των έργων ύδρευσης για μία δεκαετία από της 1ης Ια¬ 
νουάριου του επομένου έτους από την επέκταση της πε¬ 
ριοχής αρμοδιότητας της επιχείρησης, που υπολογίζεται 
σε ποσοστό 80% επί της αξίας του ύδατος που κατανα¬ 
λώνεται (άρθρο 11 του Ν. 1069/80). 

β). Δωρεάν επιχορήγηση από το πρόγραμμα δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης (άρ¬ 
θρο 13 του Ν. 1069/80). 

γ). Το τέλος σύνδεσης μετά του δικτύου της αποχέτευ¬ 
σης (άρθρο 10 παρ.1 εδαφ. γ'του Ν. 1069/80). 

δ). Η δαπάνη διακλάδωσης και σύνδεσης προς τον αγω¬ 
γό της ύδρευσης και αποχέτευσης (άρθρο 10 παρ. 1 
εδαφ. δ' και άρθρο 15 του Ν. 1069/80). 

ε). Το τέλος σύνδεσης μετά του δικτύου της ύδρευσης 
(άρθρο ΙΟπαρ. 1 εδαφ. δ'καιε'του Ν. 1069/80). 

στ). Το τέλος χρήσης υπονόμων (άρθρο ΙΟπαρ. 1 εδαφ. 
στ'του Ν. 1069/80) 

ζ). Η αξία ύδατος που καταναλώνεται (άρθρο ΙΟπαρ. Γ 
εδαφ. ζ'του Ν. 1069/80). 

η). Η εγγύηση χρήσεως του υδρομετρητή (άρθρο 10 
παρ. 1 εδαφ. η’του Ν. 1069/80). 

θ). Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδαφ. θ’ του 
Ν. 1069/80). 

ι). Οι συνεισφορές τρίτων για την εκτέλεση κατά προ¬ 
τεραιότητας έργων (άρθρο 10 παρ. 1 εδαφ. Γ του Ν. 
1069/80). 

ια). Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' του Ν. 
1069/80). 

ιβ). Δάνεια, κληρονομιές, δωρεές και λοιπές επιχορη¬ 
γήσεις (άρθρο 10 παρ. 1 εδαφ. ιγ' και άρθρο 14 του Ν. 
1069/80). 

ιγ). Έσοδα που εισπράττονται από την εφαρμογή των 
διατάξεων των άρθρων 27 και 28 του Ν. 1069/80, καθώς 
και κάθε άλλη νόμιμη πρόσοδος. 

9. Η επιχείρηση διοικείται από διοικητικό συμβούλιο 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές από το Δ. Σ. Αμπελώνα 

Από τα μέλη αυτά: 

α). Τρία (3) είναι αιρετοί εκπρόσωποι του Δήμου Αμπε¬ 
λώνα εκ των οποίων το ένα (1) προέρχεται από την μειο¬ 
ψηφία. 

β). Ένας (1) είναι εκπρόσωπος του κοινωνικού φορέα, 
γ). Τρία (3) μέλη είναι δημότες ή κάτοικοιτου Δήμου Αμπε¬ 
λώνα που έχουν πείρα ή γνώσεις σχετικές με το αντικεί¬ 
μενο της επιχείρησης. 

Η θητεία του Διοικητικού Συμβουλίου ακολουθεί τη θη¬ 
τεία του Δ.Σ. και λήγει μόλις εγκατασταθούν τα νέα μέλη. 

10.0 Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις, δικαστικές ή εξώ- 
δικες και σε περίπτωση απουσίας ή κωλύματος αυτού, ο 
Αντιπρόεδρος (άρθρο 5 παρ. 4 του Ν. 1069/80 και άρθρο 
207 του Ν. 1065/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Λάρισα, 18 Σεπτεμβρίου 2000 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 

ΘΩΜΑΣ ΦΙΛΟΣ 

-♦- 

Αριθ.9295 (5) 

Σύσταση ενιαίας επιχείρησης ύδρευσης - αποχέτευσης με 

την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΤΕΥΣΗΣ ΔΗΜΟΥ ΕΠΙΔΑΥΡΟΥ» του Νομού Αρ¬ 
γολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη : 

1. Τις διατάξεις του άρθρου 1 παρ.3 του Ν.1069/1980 
«περί κινήτρων δια την ίδρυσιν Επιχειρήσεων υδρεύσεως 
& αποχετεύσεως (ΦΕΚΑ 191/1980)». 

2. Τις διατάξεις του άρθρου 6 παρ.1 του Ν.2307/1995 
(ΦΕΚΑ 113/1995) 

3. Τις διατάξεις του άρθρου 1 παρ.1 του Ν.2647/1998 
(ΦΕΚΑ 237/1998) 

4. Την αριθμ. 139/2000 απόφαση του Δημοτικού Συμ¬ 
βουλίου Επιδαύρου, αποφασίζουμε: 

1. Εγκρίνεται η αριθ. 139/2000 απόφαση του Δημοτικού 
Συμβουλίου Επιδαύρου του Νομού Αργολίδας η οποία 
αφορά στη σύσταση στον ομώνυμο Δήμο ενιαίας επιχεί¬ 
ρησης ύδρευσης - αποχέτευσης και έχει ως εξής: 

2. Συνιστάται στο Δήμο Επιδαύρου του Νομού Αργολί¬ 
δας, ενιαία επιχείρηση ύδρευσης-αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΔΗΜΟΥ ΕΠΙΔΑΥΡΟΥ ΝΟΜΟΥ ΑΡΓΟΛΙΔΑΣ» 
(άρθρο 1 παρ.1 Ν. 1069/1980). 

3. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάς της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται διατάξεις του Π.Δ. 
410/95 «Δημοτικός και Κοινοτικός Κώδικας» και κανόνες 
της ιδιωτικής οικονομίας (άρθρο 1 παρ. 1 Ν. 1069/1980). 

4. Έδρα της Επιχείρησης είναι ο Δήμος Επιδαύρου (άρ¬ 
θρο 1 παρ.3 Ν. 1069/1980). 

5. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Επιδαύρου (άρθρο 1 παρ.3 
Ν. 1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 


στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπονόμοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας ποσίμου 
ύδατος και υγρών αποβλήτων και κάθε άλλο στοιχείο που 
θα παραχωρηθεί από το Δήμο (άρθρο 8 παρ. 1 Ν. 
1069/1980). 

Έσοδα 

Έσοδα της επιχείρησης είναι: 

1. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μια δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ.α' και 11 Ν. 1069/1980) 

2. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ια και 13 Ν. 1069/1980). 

3. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ'Ν. 1069/1980) 

4. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ.1 εδ. 
δ' και άρθρο 15 Ν. 1069/1980). 

5. Το τέλος σύνδεσης με το δίκτυο ύδρευσης (άρθρο 10 
παρ. 1 εδ.ε'Ν. 1069/1980). 

6. Το τέλος χρήσεως υπονόμων (άρθρο 10 παρ. 1 εδ.στ' 
Ν. 1069/1980). 

7. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

8. Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

9. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

10. Οι συνεισφορές τρίτων για την εκτέλεση κατά προ¬ 
τεραιότητα έργων (άρθρο 10 παρ. 1 εδ. ι'Ν. 1069/1980). 

11. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. ιβ' Ν. 1069/1980). 

12. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδ. ιγ'Ν. 1069/1980). 

13. Έσοδα που εισπράτονται από την εφαρμογή των 
διατάξεων των άρθρων 27 και 28 Ν. 1069/1980, όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν. 2307/1995). 

Διοίκηση 

1. Η επιχείρηση διοικείται από το διοικητικό συμβούλιο 
που αποτελείται από 7 μέλη τα οποία ορίζονται μαζί με 
τους αναπληρωτές τους από το Δημοτικό Συμβούλιο. Από 
τα μέλη αυτά: 

• 4 μέλη είναι αιρετοί εκπρόσωποι του Δήμου Επιδαύ- 
ρου εκ των οποίων το ένα προέρχεται από τη μειοψηφία 
(άρθρο 6του Ν. 2307/1995). 

• 2 μέλη είναι δημότες ή κάτοικοιτου Δήμου Επιδαύρου 
που έχουν πείρα ή γνώσεις σχετικές με το αντικείμενο της 
Επιχείρησης. 

• 1 μέλος είναι εκπρόσωπος του Κοινωνικού φορέα της 
περιοχής. 

• 1 μέλος είναι εκπρόσωπος των εργαζομένων στην Επι¬ 
χείρηση σε περίπτωση που αυτή απασχολεί περισσότε¬ 
ρους από 20 εργαζομένους. Στην περίπτωση αυτή μειώ¬ 
νεται κατά έναν ο αριθμός των δημοτών. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοικη¬ 
τικού συμβουλίου τον Πρόεδρο και τον Αντιπρόεδρό του 
(άρθρο3παρ. 1 του Ν. 1069/1980 και 278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη, (άρθρο 2της 25027/84 αποφ. Υπ. 
Εσωτερικών ΦΕΚ 244/Β'.) 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/1980). 

Κάλυψη Δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Δήμου Επιδαύ- 
ρου ύψους 2 . 000.000 δρχ. για την οποία έχει εγγράφει 
σχετική πίστωση στον ΚΑ: 75.161.9 για το έτος 2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο, 26 Σεπτεμβρίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 10827 ( 0 ) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στη Μαυριοπούλου Σπυριδούλα. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το Ν. 1158/81 «περί οργάνωσης και Διοίκησης Σχο¬ 
λών Καλλιτεχνικής Εκπαίδευσης κ.λ.π. (ΦΕΚ 127/Α/81). 

2. Το Π.Δ. 957/83 «ίδρυση καιλειτουργία Ερασιτεχνικής 
Σχολής Χορού (ΦΕΚ 174/Α/28-11 -83). 

3. Τις αριθ. 3758/29-1-87 και 20344/20-5-87 εγκυκλίους 
του ΥΠ.ΠΟ., αναφορικά με τις οδηγίες για την ίδρυση και 
λειτουργία Ερασιτεχνικών Σχολών Χορού. 

4. Το Π.Δ. 30/96 όπως αυτό τροποποιήθηκε μεταγενέ¬ 
στερα. 

5. Την από 13-9-2000 αίτηση της Μαυριοπούλου Σπυρι- 
δούλας , κατοίκου Πατρών, με την οποία ζητά άδεια για 
ίδρυση Ερασιτεχνικής Σχολής Χορού. 

6 . Τα απαιτούμενα δικαιολογητικά που προβλέπονται 
από το νόμο και τα οποία συνοδεύονται στο φάκελο της 
αιτούσας, αποφασίζουμε: 

1. Χορηγούμε στην Μαυριοπούλου Σπυριδούλα κάτοι¬ 
κο Πατρών, άδεια ίδρυσης και λειτουργίας Ερασιτεχνικής 
Σχολής Χορού στην Πάτρα και επί της οδού Κανακάρη 
192 και Μιαούλη 66 . 

2. Διευθύντρια της Σχολής ορίζεται η καθηγήτρια Χο¬ 
ρού Μαυρογιώργη Ιωάννα και η οποία έχει ακέραια την 
ευθύνη της εύρυθμης λειτουργίας της Σχολής, σύμφωνα 
με τις παραπάνω διατάξεις. 

Στην αρχή δε κάθε έτους έχει την υποχρέωση να υπο¬ 
βάλλει κατάσταση της Σχολής. 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 4 Οκτωβρίου 2000 
Ο Νομάρχης 

ΕΥΣΤ. ΑΘΑΝΑΣΟΠΟΥΛΟΣ - ΣΕΡΕΤΗΣ 

-Φ- 

(7) 

Χορήγηση άδειας άσκησης επαγγέλματος Κοινωνικής 
Λειτουργού στην Παρασκευά Δέσποινα του Αθανασί¬ 
ου και της Παρασκευής. 

Ο ΝΟΜΑΡΧΗΣΔΡΑΜΑΣ 

Μετην αριθ. 9763/2.10.2000 απόφαση του Νομάρχη Δρά¬ 
μας, χορηγήθηκε στην Παρασκευά Δέσποινα του Αθανασί¬ 
ου και της Παρασκευής κατοίκου Δράμας, άδεια άσκησης 
επαγγέλματος Κοινωνικής Λειτουργού κατηγορίας Π.Ε. 

Με εντολή Νομάρχη 

Ο Διευθυντής κ.α.α. 

ΕΥΑΓΓΕΛΙΑ Μ ΕΝ ΕΞΗ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπουργική απόφαση 2/62202/0025/12.9.2000 «Αύ¬ 
ξηση ανωτάτου ορίου έκδοσης εγγυητικών επιστολών 
από τη Συνεταιριστική Τράπεζα Δωδεκανήσου» που δη- 
μοσιεύθηκε στο ΦΕΚ 1111/Β/27.9.2000 αντικαθίσταται το 
λανθασμένο «Συνεταιριστική Τράπεζα Πιερίας» που ανα¬ 
γράφεται στο κείμενο της εν λόγω απόφασης με το ορθό, 
που είναι «Συνεταιριστική Τράπεζα Δωδεκανήσου». 

(Από το Υπουργείο Οικονομικών) 

-Φ- 

Ο) 

Στη 2/58089/002/5.9.2000 κοινή απόφαση του Υφυ¬ 
πουργού Οικονομικών και του Υπουργού Γεωργίας που 
δημοσιεύθηκε στο ΦΕΚ 1172/Β/2.9.2000 γίνονται οι εξής 
διορθώσεις σφαλμάτων: 

1. Αντί του εσφαλμένου αριθμ. πρωτοκόλλου 2/58089/ 
002 τίθεται το ορθό: 2/58089/0022. 

2. Παράγραφος 2, στο διατακτικό της απόφασης, αντί 
του εσφαλμένου του άρθρου 2 στο ορθό: του άρθρου 12 . 

(Από το Υπουργείο Γεωργίας) 

-Φ- 

( 10 ) 

Στην 2536/3.7.00 κοινή υπουργική απόφαση η οποία 
δημοσιεύθηκε στο ΦΕΚ 905/Β/21.7.2000, στο διατακτι¬ 
κό αυτής διορθώνεται από το εσφαλμένο «Εγκρίνουμε 
την υπερωριακή εργασία στο κάτωθι προσωπικό της 
Δ/νσης Αξιοποίησης Ε.Ε. και Μ.Ε. του Υπουργείου Γε¬ 
ωργίας» στο σωστό: «Εγκρίνουμε την υπερωριακή ερ¬ 
γασία στο κάτωθι προσωπικό της Γενικής Δ/νσης Αξιο¬ 
ποίησης Ε.Ε. και Γεωργικών Διαρθρώσεων του Υπουρ¬ 
γείου Γεωργίας. 

(Από το Υπ. Εργασίας και Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




